נעמה לוי

פוסטר הקורא לשחרורה של נעמה לוי במיצב שהוקם ברחוב ביאליק ב[[רמת גן]]

נעמה לוי (נולדה ב-22 ביוני 2004) היא חיילת ישראלית המשרתת כתצפיתנית בצבא ההגנה לישראל. בבוקר 7 באוקטובר 2023, נחטפה ממוצב נחל עוז על ידי מחבלי חמאס, במהלך מתקפת הפתע על ישראל. מאוחר יותר באותו יום היא צולמה כשידיה קשורות מאחורי גבה ומחבלים גוררים אותה מתא המטען של ג'יפ, ומאלצים אותה להיכנס לרכב. בתיעוד נראית לוי עם מספר פציעות גלויות, כולל פצע בגיד אכילס וכתם דם גדול במכנסי הטרנינג האפורים שלה, מה שהוביל לחשש כבד שעברה אונס או הותקפה מינית על ידי המחבלים<ref name="medialine"></ref><ref name="toi-mother"></ref>. היה זה אחד הסרטונים הוויראליים הראשונים של מלחמת חרבות ברזל, והוא הפך לסמל האלימות המינית נגד נשים ישראליות על ידי מחבלים פלסטינים.

נכון ליולי 2024, לוי היא בין החטופים המוחזקים בעזה על ידי חמאס וארגוני טרור אחרים, ומשפחתה ממשיכה במאמצים להבטיח את שחרורה.

== רקע ==
לוי גדלה ברעננה ולה שלושה אחים. היא ספורטאית וטריאתלטית<ref></ref>. נעמה הייתה חניכה ב"נוע"ם"<ref></ref>, נוער מסורתי ברעננה, ובוגרת עמותת ידיים של שלום. למדה בתיכון במגמה דיפלומטיה<ref></ref>, והייתה חניכה במכינה הקדם צבאית "באר אורה". כחיילת בצבא ההגנה לישראל שובצה כתצפיתנית במוצב "נחל עוז", על גבול רצועת עזה<ref></ref>.

== החטיפה ==
בבוקר מתקפת הפתע של ה-7 באוקטובר שירתה לוי כתצפיתנית במוצב נחל עוז, סמוך לקיבוץ שהותקף על ידי מחבלי חמאס. <ref></ref>.

מאוחר יותר באותו היום פורסם תיעוד של לוי בה היא מובלת על ידי מחבלי חמאס. לוי יחפה, חבולה וחתוכה, עם כתם דם על מכנסי הטרנינג האפורים שלה. ידיה היו קשורות מאחורי גבה. היא צולמה כשהיא נלקחת מתא המטען של ג'יפ, ונדחפת לתוך הרכב על ידי מחבל חמוש, בעוד עוברי אורח צוהלים בקריאות "אללה אכבר"<ref name=":3"></ref>. בתחילה התקשתה אימה לזהותה, עקב החבלות בפניה<ref></ref>.

ילדות שחזרו מהשבי סיפרו כי פגשו את נעמה. הן דיווחו שבהתחלה הייתה לבד בתנאים קשים מאוד, והעבירו אותה ממקום למקום כשהיא לבושה בבגדי נער. אולם בהמשך הגיעה למקום נוח יותר מבחינת התנאים והיא נשמעה להן חזקה<ref></ref>.

== הקמפיין הבינלאומי לשחרורה ==
התיעוד של לוי מובלת לג'יפ הפך לסמל לאלימות המינית של מחבלים פלסטינים כלפי נשים ישראליות במתקפת הפתע. פעילי פמיניזם בערים כמו לונדון וסאו פאולו ובוורלי הילס התלבשו במכנסי טרנינג ספוגים בדם<ref></ref>, כמו אלה שלבשה נעמה<ref></ref><ref></ref>. ההאשטאג "MeTooUNlessURajew#" הפך למזוהה עם נשים יהודיות בשבי, אשר סבלו מאלימות מינית בטבח 7 באוקטובר 2023<ref></ref><ref></ref>. כמו כן אחיה של נעמה, עמית ומיכל, נאמו בעצרת להשבת החטופים בפארק באטרי ניו יורק, במעמד ראש עיריית ניו יורק אריק אדמס, שגריר ישראל באו"ם גלעד ארדן ורנדי צוקרברג, דוברת "מטא" לשעבר<ref></ref>. במרץ 2024, אחיה עמית שיתף את סיפורה במהלך פגישה עם קבוצת חברי הפרלמנט הבריטי<ref></ref>.

בראיון לערוץ i24 News בדצמבר 2023, ביקש אביה יוני לוי סיוע מארגונים בינלאומיים. הוא הצהיר כי בעוד ביתו התנדבה ועבדה עם ארגונים כמו הצלב האדום, האו"ם וארגוני נשים, ארגונים אלה לא התערבו למענה ולמען חטופות אחרות<ref></ref>. הוא הביע זעם על שתיקתה של מישל אובמה, שבעבר עשתה קמפיין לשחרור הנערות החטופות בניגריה, וכעת שותקת אל מול חטיפתן של ביתו ונשים ישראליות אחרות<ref name=":4"></ref>.

ביום האישה הבינלאומי בשנת 2024, נאמה אמה איילת לוי שחר, רופאה בנבחרת ישראל בכדורגל, בגאלה ישראל היום בתל אביב. היא הזכירה למשתתפים שבתה ובנות ערובה אחרות עדיין מוחזקות בעזה נכון למרץ 2024. לוי שחר כתבה גם מאמר המבקר ארגונים בינלאומיים וקבוצות נשים על אי הכרה או גינוי של אלימות מינית שבוצעה במהלך הטבח ב-7 באוקטובר.<ref name=":1"></ref>

איגוד הטריאתלון הישראלי יזם עצרת למען השבתה של נעמה<ref></ref>, בהשתתפות יו"ר הוועד האולימפי יעל ארד, ראש עיריית רעננה חיים ברוידא וספורטאים נוספים<ref></ref>. כ-800 משתתפים רכבו על אופניים מ"כיכר החטופים" בתל אביב ועד לרעננה<ref></ref>. שם התקיים טקס בהשתתפות עמרי גליקמן, סולן להקת "התקווה 6", אשר הקדיש לנעמה את השיר "לחזור הביתה"<ref></ref>. באירוע אחר, שאול לוי, סבה בן ה-78 של נעמה, השלים את תחרות "ישראמן", טריאתלון איש הברזל, כשהוא מניף את השלט עם תמונתה של נכדתו השבויה<ref></ref>. הוא הוביל במספר אירועי ספורט מחוות המוקדשות לנכדתו השבויה<ref></ref>.

לאחר החטיפה נרשמה "העמותה להשבת נעמה לוי" ברשם העמותות<ref></ref>. כמו כן נפתח אתר בשם "Bring Naama Levy Home" האוסף תרומות לקמפיין להשבתה של נעמה, ומפעיל גם עמודים ברשתות החברתיות.

== ראו גם==
* אלימות מינית ומגדרית בפיגוע בישראל ב-7 באוקטובר
* חטיפת נועה ארגמני
* שני לוק
* אלימות מינית בזמן מלחמה

== קישורים חיצוניים ==

* 
* 
* 
* 
* 

== הערות שוליים ==

קטגוריה:אלימות נגד נשים: ישראל
קטגוריה:בני ערובה וחטופים במתקפת הפתע על ישראל
קטגוריה:פיגועי מיקוח נגד ישראלים
קטגוריה:בוגרות תיכון מור מטרו-ווסט רעננה
קטגוריה:בוגרי תיכון מור מטרו-ווסט רעננה
קטגוריה:ישראליות שנולדו ב-2004
קטגוריה:ישראלים שנולדו ב-2004